《次韵张天从》
宋代·赵文

文字于吾身，有如病枝指。
晚思逃天刑，日自参佛髓。
近虽迫老病，颇已了生死。
吾犹说故吾，我已觉今是。
卿云从天来，五色光透纸。
斯文亦厌老，此事尽逊子。
好秋行当中，明月照白水。
谁能访穷山，诗酒相料理。
惟当吟君诗，永夜对明视。

作者简介：赵文（1239-1315），宋末元初文人。初名凤之，字惟恭，又字仪可，号青山，庐陵（今江西吉安）人。赵文为文天祥门人，并曾入其幕府参与抗元活动。赵文与刘辰翁父子亦交厚，辰翁对其非常推重，刘将孙亦与其结“青山社”，其结社情况现不详。